钦定古今图书集成/理学汇编/经籍典/第111卷 > 秦
## 钦定古今图书集成/理学汇编/经籍典/第111卷 > 秦

### 秦始皇三十四年下令焚书济南伏生取尚书壁藏之孔氏子孙藏古文尚书于夫子旧堂壁中

按《史记始皇本纪》：三十四年，丞相李斯曰：“‘臣请史官，
非《秦纪》皆烧之。天下敢有藏《诗》《书》百家语者，悉诣守
尉杂烧之。有敢偶语《诗》《书》者，弃市’。制曰：‘可’。”

按《汉书艺文志》：“秦燔书禁学，济南伏生独壁藏之。”

〈注〉师古曰：《家语》云：“孔腾字子襄。畏秦法峻急，藏《尚书》《孝经》《论语》于夫子旧堂壁中。”而《汉纪尹敏传》云“孔鲋所藏。”二说不同，未知孰是。〈按荀悦汉纪曰孔鲋藏之陆德明释文又曰孔子之末孙惠壁藏之俱未知孰是并载以俟考〉